Убля

Убля (в мѣстном звыку Вубля, по ) — пограничне село на Словакии в окресѣ Снина: в селѣ фунгуе пограничный переход до Малого Березного, Украина про пѣшых, бициглиштох и автотранспорт до 3,5 т.https://www.minv.sk/?hranicne-priechody-1 Hraničné priechody Через село тече поток Ублянка, котрый на украинском боку несе назву Убля, а ся вливать до рѣкы Уг в Малому Березному.https://www.freemap.sk/#map=14/48.884360/22.396231&layers=X&osm-relation=2324000 

 География 
Высота в центрѣ Ублѣ — 224 м.н.м., в катастрѣ села найвысша точка — гора Косматець (), 582 м.н.м, котра лежить на юг од села, на граници з Украинов. 

 История 
Село познате од року 1567 як Обля, а належало ку панству Гуменне. Назву Убля достало од року 1773; по мадярскы ся называло Ublya, Ugar. В року 1715 мало млин и 26 газдовств, в року 1787 — 76 газдовств и 551 обывателя, в року 1828 — 126 газдовств и 943 обывательох. Працовали в лѣсох, ховали статок, выробляли валькы, кошары. В року 1950 было заложене колективне газдовство (JRD), котре ся в року 1953 розпало, ещи раз было заложене в року 1958, а в року 1964 перейшло до штатного маетку.

 Обывательство 

Зложеня обывательства подля народности (2011 р.)Народностне зложіня обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-08-27.:
Русины - 223 (27,6%)
Словаци - 485 (60,0%)
Украинцѣ - 60 (7,4%)
Ромы - 11 (1,4%)
Чехы - 7
Мадяре - 1
Нѣмцѣ - 1
Нестановлены - 20 (2,5%)

Русиньскый язык за материнскый означили 581 особ (71,9% обывательства)Материньскый язык обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-08-27..

 Вызнамны родаци 
 Адалберт Борецкый (1910–1990), малярь, педагог.

 Галерия  

 Референции